
ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Ανάθεση έργου σε προσωπικό από το Περιφερειακό Γεν. Νοσοκομείο 

Παίδων Αθηνών «Η ΑΓΙΑ ΣΟΦΙΑ». 1 

Έγκριση πρόσληψης προσωπικού στον Κρατικό Παιδικό Σταθμό 

Μανιακίου Φλώρινας. ..'. 2 

Λειτουργία Μουσικών Γυμνασίων. 3 

Διδασκόμενα μαθήματα και ώρες εβδομαδιαίας διδασκαλίας στα 
Μουσικά Γυμνάσια...'. 4 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Α2γ/οικ. 18856 ' (1) 

Ανάθεση έργου σε προσωπικό από το Περιφερειακό Γεν. Νοσοκομείο 
Παίδων Αθηνών «Η ΑΓΙΑ ΣΟΦΙΑ». 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ 
ΥΓΕΙΑΣ, ΠΡΟΝΟΙΑΣ ΚΑΙ 
ΚΟΙΝΩΝΙΚΩΝ ΑΣΦΑΛΙΣΕΣΩΝ 

Έχοντας υπόψη: 

1. Τις διατάξεις του άρθρου 15 του Ν. 1735/87. 

2. Τα αριθ. 2266, 6548/89 έγγραφα του Περιφ. Γεν. Νοσ/μείου 
Παίδων Αθηνών «Η ΑΓ. ΣΟΦΙΑ» και την αριθ. 24941/876/ 
29.11.88 απόφαση του Διοικητικού Συμβουλίου. 

3. Τις ανάγκες του Κοινοτικού Προγράμματος Μεσογειακής Αναι¬ 
μίας, αποφασίζουμε: 

Καθορίζουμε τον αριθμό των προσώπων που είναι απαραίτητο να 
ασχοληθούν με μίσθωση έργου για χρονικό διάστημα ενός (1) έτους 
από 1.1.89 έως 31.12.89 για την κάλυψη των αναγκών τού Κοινο¬ 
τικού Προγράμματος Μεσογειακής Αναιμίας ως εξής: / 

1. Σε έναν (1) Εκπαιδευτή Γραμματέων με γνώση και εμπειρία'στα 
αντικείμενα Γραφομηχανή, Στενογραφία, Λογιστική. / 

2. Σε έναν (1) Εκπαιδευτή Ηλεκτρονικών Υπολογιστών με γνώση 
και εμπειρία στα αντικείμενα χειρισμού προγραμματισμού και εφαρ¬ 
μογή Ηλεκτρονικών Υπολογιστών. 

3. Σε έναν (1) Εκπαιδευτή φωτογραφίας με γνώση και εμπειρία στην 
ασπρόμαυρη και έγχρωμη φωτογραφία. 

4. Σε έναν (1) εκπαιδευτή - τεχνίτη κατασκευής Δερμάτινων ειδών με 
γνώση και εμπειρία στο Σχεδίασμά, κοπή και κατασκευή ειδών από 
δέρμα. 

Η συνολική αμοιβή για τους τέσσερεις (4) εκπαιδευτές ανέρχεται στο 
ποσό των εννέα εκατομμυρίων εξακοσίων χιλ. (9.600.000) δρχ. 
Το έργο αφορά εργασίες που δεν ανάγονται στον κύκλο των καθηκό¬ 
ντων των υπαλλήλων που ήδη εργάζονται στο Νοσοκομείο. 


Υπεύθυνος του Προγράμματος είναι ο Δ/ντής του Ψυχιατρικού το¬ 
μέα I. Τσιάντης Παιδοψυχίατρος. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 2 Ιουνίου 1989 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΓΕΙΑΣ, ΠΡΟΝΟΙΑΣ ΚΑΙ 

ΚΟΙΝΩΝΙΚΟΝ ΑΣΦΑΛΙΣΕΩΝ 

ΑΝΑΣΤ. ΠΕΠΟΝΗΣ ΑΠ. ΚΑΚΛΑΜΑΝΗΣ 

-ψ- 

Αριθ. Δ2α/14148 (2) 

Έγκριση πρόσληψης προσωπικού στον Κρατικό Παιδικό Σταθμό Μα¬ 
νιακίου Φλώρινας. 

Ο ΥΠΟΥΡΓΟΣ 
ΥΓΕΙΑΣ, ΠΡΟΝΟΙΑΣ ΚΑΙ 
ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 59 του Π.Δ. 410/88/(ΦΕΚ 191/88 Τ. 
Α’) «κωδικοποίηση σε ενιαίο κείμενο των διατάξεων της κείμενης νομο¬ 
θεσίας που αφορούν το προσωπικό με σχέση εργ. ιδιωτ. δικαίου του Δη¬ 
μοσίου, των Ο.Τ.Α. και λοιπών ΝΠΔΔ». 

2. Την πράξη του Υπουργού Προεδρίας της Κυβέρνησης 213/ 
11.5.87. 

3. Τις επείγουσες ανάγκες του Κ.Π.Σ. Μανιακίου - Φλώρινας που 
δεν μπορούν να καλυφθούν από το υπάρχον προσωπικό ή με απόσπαση. 

4. Το αριθ. ΑΠ. 69/11.4.89 έγγραφο του Σταθμού, αποφασί¬ 
ζουμε: 

Ορίζουμε τον αριθμό του αναγκαιούντος για πρόσληψη προσωπικού 
στον Κρατικό Παιδικό Σταθμό Μανιακίου - Φλώρινας σε ένα (1) άτομο 
για βοηθητικό προσωπικό μαγειρείου και εγκρίνουμε την απόφαση του 
Δ/κού Συμβουλίου του Σταθμού που πάρθηκε στην αριθ. 7/10.4.89 
συνεδρίασή του για την προσωρινή πρόσληψη της Μαρίας Τοπαλίδου 
του θεοδώρου, σαν βοηθητικό προσωπικό μαγειρείου, από αναλήψεως 
υπηρεσίας μέχρι οκτώ (8) μήνες, με σχέση εργασίας ιδιωτικού δικαίου, 
για την αντιμετώπιση των λειτουργικών αναγκών αυτού. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 15 Μαΐου 1989 

Ο ΥΠΟΥΡΓΟΣ 

ΑΠ. ΚΑΚΛΑΜΑΝΗΣ 
-- 

Αριθ. Γ2/2300 (3) 

Λειτουργία Μουσικών Γυμνασίων. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Την υπ’ αριθ. 3345/2.9.1988 (ΦΕΚ 649 Τ. Β/7.9.1988 
Υπουργική Απόφαση που αφορά την ίδρυση και λειτουργία μουσικών 

σχολείων όπως αυτή κυρώθηκε μβ το νόμο 1834/88. 

2. Τις διατάξεις των άρθρων 1 χαι 3 της χοινής απόφασης του Πρω¬ 
θυπουργού χαι του Υπουργού Εθνιχής Παιδείας χαι θρησκευμάτων Η/ 
186/Π.1.1989 (ΦΕΚ 12Β) «Ανάθεση αρμοδιοτήτων Υπουργού Εθνι¬ 
κής Παιδείας χαι Θρησκευμάτων στους Υφυπουργούς Ν. Λεβογιάννη 
και Φιλ. Πετσάλνικο». 

3. Τις προτάσεις της ομάδας εργασίας που συγκροτήθηκε με τη Γ2/ 
4670/15.11.88 Υπουργική Απόφαση, για να μελετήσει θέματα εγ¬ 
γραφών, φοίτησης, αξιολόγησης χ.τ.λ., των μαθητών των μουσικών 
γυμνασίων, αποφασίζουμε: 

1. Στα μουσικά γυμνάσια εγγράφονται μαθητές της Α' τάξής άλλων 
γυμνασίων ύστερα από επιλογή. Η διαδικασία επιλογής διενεργείται 
από 15 μέχρι και 30 Ιουνίου κάθε σχολ. έτους, ή σε εξαιρετικές περι¬ 
πτώσεις από. 1η μέχρι και 11 Σεπτεμβρίου. 

Ο αριθμός των μαθητών που θα φοιτήσουν στην Α' τάξη καθορίζεται 
με απόφαση της αρμόδιας Δ/νσης Δ.Ε. που εκδίδεται μέχρι το τέλος 
Μάίου. 

2. Οι γονείς των μαθητών που επιθυμούν να συμμετάσχουν στη δια¬ 
δικασία επιλογής οφείλουν να υποβάλουν αίτηση στο μουσικό γυμνάσιο 
κατά το χρονικό διάστημα από 10 μέχρι και 25 Μάίου. 

Οι αιτήσεις αυτές καταχωρίζονται σε ειδικό πίνακα υποψηφίων. 
Προκειμένου για υποψήφιους του μουσικού γυμνασίου Παλλήνης που 
είναι μόνιμοι κάτοικοι Παλλήνης, συνυποβάλλεται βεβαίωση της Κοι¬ 
νότητας Παλληνης που πιστοποιεί ότι ο υποψήφιος είναι μόνιμος κάτοι¬ 
κος της Κοινότητας Παλλήνης. 

3. Οι υποψήφιοι για επιλογή και φοίτηση σε μουσικό γυμνάσιο δε στε¬ 
ρούνται του δικαιώματος υποβολής αίτησης για συμμετοχή σε κλήρωση 
σε πειραματικό γυμνάσιο (πρώην πρότυπο). 

4. Για την επιλογή μαθητών σε μουσικό γυμνάσιο συγκροτείται επι¬ 
τροπή επιλογής (Ε.Ε.) που ορίζεται με απόφαση του Υπουργού Εθνικής 
Παιδείας και θρησκευμάτων και αποτελείται από: 

α. Ένα δημόσιο εκπαιδευτικό Κλ. 16, ως Πρόεδρο, 
β. Το Διευθυντή του μουσικού γυμνασίου ή εάν αυτός δεν έχει οριστεί, 
άλλου δημόσιου γυμνασίου ως Αντιπρόεδρο. 

γ. Τον Υποδιευθυντή ή βώλο καθηγητή του μουσικού γυμνασίου ή 
άλλου δημόσιου γυμνασίου ως Γραμματέα και 

δ. Τέσσερις καθηγητές μουσικής, δημόσιους ή ωρομίσθιους, που 
υπηρετούν σε μουσικό ή άλλο δημόσιο γυμνάσιο, και τους αντίστοιχους 
οιναπληρωτές τους. 

Σε κάθε Ε.Ε. ανατίθεται η αξιολόγηση μέχρι και 300 μαθητών. 

Το σύνολο των επί μέρους Ε.Ε., εφόσον είναι περισσότερες από μία, 
αποτελεί τη Γ.Ε.Ε., της οποίας ο Πρόεδρος ορίζεται με την ίδια από¬ 
φαση του Υπουργού Εθνικής Παιδείας και θρησκευμάτων. 

Η Γ.Ε.Ε. ή όταν αυτή δεν υπάρχει, η Ε.Ε. έχει την ευθύνη της όλης 
διαδικασίας της επιλογής και της έκδοσης των αποτελεσμάτων. 

Οι υποψήφιοι αξιολογούνται μόνο από τους εκπαιδευτικούς των εδα¬ 
φίων α και δ αυτής της παραγράφου. 

Με πρόσκληση του Πρόεδρου της η Γ.Ε.Ε. ή όταν αυτή δεν υπάρχει, 
η Ε.Ε. συνέρχεται μια εβδομάδα το αργότερο, πριν από την έναρξη της 
διαδικασίας επιλογής, με σκοπό την καλύτερη, κατά το δυνατό οργά¬ 
νωση των σχετικών εργασιών και αντιμετώπιση των πιθανών προβλη¬ 
μάτων. 

Τις εργασίες της Γ .Ε.Ε. όταν τέτοια δεν υφίσταται, εκτελεί η Ε.Ε. 

5. θέματα μουσικής στα οποία αξιολογούνται οι υποψήφιοι είναι: 
«ρυθμός», «ακουστική ικανότητα», «αυτοσχεδιασμός», «μουσική έφεση» 
και, εφόσον εξασφαλίζονται οι απαραίτητες προϋποθέσεις για εξέταση, 
το θέμα «αισθητική ευαισθησία» πόυ μπορεί να αξιολογείται και με 
τεστς, κατά την κρίση της Γ.Ε.Ε.. Τα τεστς αξιολογούνται από έναν κα- 
θηγητή και ο συνολικός βαθμός τους πολλαπλασιάζεται επί πέντε(5). 

• Καθένα από τα θέματα αυτά αξιολογείται ξεχωριστά από τον κάθε 
βαθμολογητή με εικοσάβαθμη κλίμακα και το σύνολο των μονάδων, 
που μπορεί να είναι μέχρι και εκατό (100), αποτελεί τον τελικό βαθμό 
του θέματος. 

Η βαθμολογία του κάθε βαθμολογητή καταχωρίζεται σε ειδικό 
φύλλο εξέτασης υποψηφίων για το μουσικό γυμνάσιο και υπογράφεται 
από το βαθμολογητή. Το ειδικό αυτό φύλλο εξέτασης φέρει τη σφραγίδα 
του σχολείου και την υπογραφή του Δ/ντή του σχολείου. 

6. Μετά το πέρας της διαδικασίας επιλογής συνέρχεται, με πρό¬ 
σκληση του Προέδρου της Γ.Ε.Ε., η Γενική Επιτροπή Επιλογής και με 
βάση τα ειδικά φύλλα εξέτασης, καταρτίζει πίνακα επιλογής των υπο¬ 
ψηφίων. 

Ειδικά για το μουσικό γυμνάσιο Παλλήνης επιλέγονται για να φοιτή¬ 


σουν στο σχολείο αυτό από τον παραπάνω πίνακα και σύμφωνα με τη 
σειρά επιλογής των υποψηφίων, τόσοι μαθητές όσες είναι οι καθορισμέ¬ 
νες θέσεις -και ανεξάρτητα από τον τόπο της μόνιμης κατοικίας των μα¬ 
θητών- μειωμένες κατά 6%. Το ποσοστό των 6% επί του συνόλου των 
θέσεων θα καλυφθεί από τον ίδιο πίνακα και σύμφωνα με τη σειρά επιλο¬ 
γής, με υποψήφιους που είναι μόνιμοι κάτοικοι Παλλήνης, και στη δια¬ 
δικασία ειδικών εξετάσεων εξασφάλισαν τουλάχιστον τη βαθμολογική 
βάση που είναι το ήμισυ του γινομένου του αριθμού των θεμάτων που 
ορίζονται από την παράγραφο 5 αυτής της απόφασης επί εκατό (ΓΟΟ). 

Σε περίπτωση ισοβαθμίας γίνεται κλήρωση των ισοβαθμούντων μα¬ 
θητών ενώπιον των γονέων τους και τόυ Δ/ντή του σχολείου. 

7. Μαθητης που περιλαμβάνεται στον αριθμό των εισαγομένων σε 
μουσικό γυμνάσιο οφείλει να υποβάλει, δια του κηδεμόνα του, στο Δ/ 
ντή του σχολείου δήλωση ότι θα φοιτήσει στο μουσικό γυμνάσιο. Εφόσον 
η δήλωση αυτή δεν υποβληθεί το αργότερο μέχρι την ημέρα έναρξης 
των μαθημάτων, ο μαθητής διαγράφεται από τον πίνακα των εισαγομέ- 
νων. Η κενή θέση που δημιουργείται καλύπτεται αμέσως από τον πρώτο 
κατά σειρά υποψήφιο που στον πίνακα επιλογής έχει το μεγαλύτερο 
άθροισμα μονάδων. Αυτός καλείται να μετεγγραφεί στο μουσικό γυμνά¬ 
σιο. 

Με τον ίδιο τρόπο καλύπτονται και κενές θέσεις που τυχόν προκύψουν 
από μετεγγραφή μαθητών της Α' τάξης του μουσικού γυμνασίου σε 
άλλο γυμνάσιο, μόνον εφόσον αυτή πραγματοποιηθεί μέχρι τη λήξη του 
α' τριμήνου. Οι κενές θέσεις που τυχόν δημιουργηθούν στις Β' και Γ’ τά¬ 
ξεις ή στην Α τάξη μετά τη λήξη του α’ τριμήνου δεν συμπληρώνονται. 

8. Μετεγγραφές μαθητών από άλλο σχολείο στο μουσικό γυμνάσιο 
δεν επιτρέπονται, με την επιφύλαξη της παραγρ. 7 της απόφασης αυτής. 

Καθ υπέρβαση του αριθμού των μαθητών που ορίζεται σύμφωνά με 
την παράγραφο 1 αυτής της απόφασης, εγγράφονται στην Α’ τάξη μου¬ 
σικού γυμνασίου δίδυμοι αδελφοί μαθητών που γράφτηκαν στην Α' τάξη 
αυτού του σχολείου, εφόσον συμμετείχαν και αυτοί στις εισαγωγικές 
εξετάσεις και εξασφάλισαν τουλάχιστον τη βαθ/κή βάση. 

Μετεγγραφές μαθητών από μουσικό γυμνάσιο (εσωτερικού και εξω¬ 
τερικού) σε άλλο μουσικό γυμνάσιο επιτρέπονται «καθ’ υπέρβασιν» του 
αριθμητικού ορίου μαθητών κάθε τάξης και σύμφωνα με τις ισχύουσες 
διατάξεις. 

9. Στους επιτυχόντες μαθητές ο Δ/ντής του μουσικού γυμνασίου χο- 
ρηγεί σχετικό σημείωμα, το οποίο κατατίθεται στο γυμνάσιο, όπου αυ- 
τοί είναι ήδη γραμμένοι. Ο Δ/ντής του σχολείου αυτού αποστέλλει στο 
μουσικό γυμνάσιο το ατομικό δελτίο του μαθητή. 

Με την έναρξη του σχολικού έτους οι γονείς των μαθητών που καλού¬ 
νται να φοιτήσουν στο μουσικό γυμνάσιο έχουν υποχρέωση να προσέλ- 
θουν στο σχολείο αυτό, προκειμένου να υπογράψουν, το ατομικό δελτίο 
των παιδιών τους. 

10. Για το χαρακτηρισμό της φοίτησης των μαθητών των μουσικών 

γυμνασίων ισχύουν τα αριθμητικά όρια που σε κάθε περίπτωση προβλέ- 
πονται από τις ισχύουσες διατάξεις για τους μαθητές των άλλων σχο¬ 
λείων προσαυξημένα κατά πενήντα (50) απουσίες. Σε εξαιρετικές περι¬ 
πτώσεις ο Σύλλογος των καθηγητών μπορεί με πλήρως αιτιολογημένη 
πράξη του να θεωρήσει δικαιολογημένες μέχρι 100 απουσίες, καθ’ 
υπέρβαση τόυ προβλεπόμενου συνολικού αριθμού απουσιών κατά περί¬ 
πτωση. ■ Γ 

11. Στους απόφοιτους του μουσικού γυμνασίου χορηγείται: 

_ ®) απολυτήριος τίτλος, στον οποίο αναγράφονται τα μαθήματα γενι- 
κής παιδείας και η επίδοση σε κάθε μάθημα και β) αποδεικτικό μουσι¬ 
κών σπουδών στο οποίο αναφέρονται τα μαθήματα μουσικής παιδείας 
καθώς και η περιγραφική αξιολόγηση του μαθητή, όπως αυτή έχει κα¬ 
ταχωριστεί στο αντίστοιχο ατομικό δελτίο της Γ' τάξης. Υπόδειγμα 
αποδεικτικού μουσικών σπουδών επισυνάπτεται σ’ αυτή την απόφαση. 

12. Στα μουσικά γυμνάσια μαθήματα γενικής παιδείας είναι τα μα¬ 
θήματα που ορίζονται από το Π.Δ. 438/85 για όλα τα ημερήσια γυ¬ 
μνάσια (εκτός του μαθήματος της οικιακής οικονομίας) και επί πλέον η 
Γερμανική Γλώσσα και η Ιστορία Τέχνης. 

Τα μαθήματα αυτά υπάγονται στην ομάδα Α' άρθρο 1 του Π.Δ. 
465/81 και εξετάζονται και βαθμολογούνται χωριστά. 

Η διδασκαλία και αξιολόγηση των μαθημάτων γενικής παιδείας στα 
μουσικά γυμνάσια γίνονται με βάση τα οικεία αναλυτικά προγράμματα, 
τις ισχύουσες διατάξεις καθώς και τις επιμέρους οδηγίες του Π,Ι. και 
του ΥΠΕΠΘ. 

Ειδικά για το μάθημα της Γερμανικής Γλώσσας ισχύει το αντίστοιχο 
αναλυτικό πρόγραμμα της Α' τάξης των κλασσικών λυκείων. 

Για το μάθημα της Ιστορίας της Τέχνης ισχύει το αναλυτικό πρό- 
γραμμα που ορίζεται από τη σχετική υπουργική απόφαση. 

13. Στα μουσικά γυμνάσια μαθήματα μουσικής παιδείας είναι τα 
ακόλουθα: 

Γενική Μουσική, Παραδοσιακή Μουσική (φωνητική και οργανική), 
Χορωδία, Σύγχρονη Μουσική Τεχνολογία, Εργαστήρι των τεχνών του 
λόγου, Πολύτεχνη έκφραση, Υμνολογία και Ατομικά μουσικά μαθή¬ 
ματα. 

Η ειδική διδακτική όλων των μουσικών μαθημάτων (γενικής και ει¬ 
δικής μουσικής παιδείας) καθορίζεται με οδηγίες που στέλνονται από το 
ΥΠΕΠΘ. 

Η αξιολόγηση της επίδοσης των μαθητών στα μαθήματα ειδικής 
μουσικής παιδείας είναι περιγραφική και στηρίζεται στις ατομικές εργα¬ 
σίες, στην προσπάθεια και πρόοδο, στις ιχανότητες και μουσικές δεξιό¬ 
τητες του μαθητή. 

Στο τέλος κάθε τριμήνου ο καθηγητής καταχωρίζει τα στοιχεία αξιο¬ 
λόγησης του χάθε μαθητή σε ειδιχή καρτέλα, ο τύπος της οποίας καθο¬ 
ρίζεται με σχετική απόφαση του Υπουργού Εθνικής Παιδείας. 

Τα στοιχεία αξιολόγησης στόχο έχουν να δώσουν πλήρη, κατά το δυ¬ 
νατό, εικόνα της επίδοσης και εξέλιξης του μαθητή στη μουσική. 

Τα παραπάνω στοιχεία τίθενται υπόψη των γονέων - χηδεμόνων των 
μαθητών, εφόσον το ζητήσουν. 

Η γενική επίδοση των μαθητών στα μαθήματα ειδικής μουσικής παι¬ 


δείας δεν επηρεάζει την προαγωγή ή απόρριψη του μαθητή, αποτελεί 
όμως στοιχείο του σχολείου και κριτήριο για την παραμονή του ή όχι 
στο μουσικό γυμνάσιο. 

ή 

14. Ο σύλλογος των διδασκόντων με βάση τα στοιχεία της περιγρα¬ 
φικής αξιολόγησης του χάθε μαθητή χαι μετά από εκτίμηση της γενικής 
επίδοσής του στα μουσιχά μαθήματα, αποφαίνεται στο τέλος του διδα¬ 
κτικού έτους αν το συμφέρον του μαθητή απαιτεί την παραμονή του στο 
μουσικό γυμνάσιο ή τη μετεγγραφή του σε άλλο γυμνάσιο. Μαθητής, 
για τον οποίο ο σύλλογος αποφανθεί, ότι, λόγω της χαμηλής επίδοσής 
του στα μουσικά μαθήματα, δεν μπορεί να συνεχίσει τη φοίτησή του στο 
μουσικό γυμνάσιο, μετεγγράφεται υποχρεωτικά σε άλλο γυμνάσιο, σύμ¬ 
φωνα με τις κείμενες διατάξεις. 

15. Όσα θέματα (προαγωγή, απόρριψη, κυρώσεις κλπ.) δεν αναφέ- 
ρονται στην απόφαση αυτή ρυθμίζονται με τις πάγιες διατάξεις που 
εφαρμόζονται και στα άλλα γυμνάσια. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 30 Μαΐου 1989 

. Ο ΥΦΥΠΟΥΡΓΟΣ 

ΝΙΚΟΣ ΛΕΒΟΓΙΑΝΝΗΣ 

ΕΛΛΗΝΙΚΗ ΔΗΜΟΚΡΑΤΙΑ 
ΝΟΜΑΡΧΙΑ. 

ΜΟΥΣΙΚΟ ΓΥΜΝΑΣΙΟ .'... 

ΣΧΟΛ. ΕΤΟΣ 199.-199. 

ΑΠΟΔΕΙΚΤΙΚΟ ΜΟΥΣΙΚΩΝ ΣΠΟΥΔΩΝ 


ΑΡΙΘΜΟΙ ΥΠΗΚΟΟΤΗΤΑ 

ΠΡΩΤΟΚΟΛΛΟΥ: .·ι.. . 

ΜΗΤΡΩΟΥ ΜΑΘΗΤΩΝ: . ΘΡΗΣΚΕΥΜΑ 

ΜΗΤΡΩΟΥ ΑΡΡΕΝΩΝ:... 

ΔΗΜΟΤΟΛΟΓΙΟΥ:. ΕΤΟΣ ΓΕΝΝΗΣΕΩΣ 


ΔΗΜΟΥ ή ΚΟΙΝΟΤΗΤΑΣ 
ΝΟΜΟΥ . 


. μαθητ . 

..του .και της ... 

παρακολούθησε κατά το σχολ. έτος 199. -199. τα μαθήματα μουσικής παιδείας που διδάσκονται στην τρίτη (γ') τάξη του μουσικού γυμνασίου και 
η ετήσια επίδοσή του κατά μάθημα είναι: 


ΓΕΝΙΚΗ ΜΟΥΣΙΚΗ 


ΕΛΛΗΝ. ΠΑΡΑΔΟΣ. ΜΟΥΣ. 


ΥΜΝΟΓΡΑΦΙΑ 


ΑΤΟΜΙΚΑ ΜΟΥΣΙΚΑ ΜΑΘ. 


ΧΟΡΩΔΙΑ 


ΣΥΓΧΡΟΝΗ ΜΟΥΣ. ΤΕΧΝΟΛΟΓ. 


ΕΡΓΑΣΤΗΡΙ ΤΕΧΝΩΝ ΤΟΥ ΛΟΓΟΥ 


ΠΟΛΥΤΕΧΝΗ ΕΚΦΡΑΣΗ 


.....199. .. 

Ο ΔΙΕΥΘΥΝΤΗΣ Ο ΥΠΟΔΙΕΥΘΥΝΤΗΣ ΟΙ ΚΑΘΗΤΗΤΕΣ 


Ο συντάκτης του τίτλου 

Αριθ. Γ2/2299 (4) 

Διδασκόμενα μαθήματα και ώρες εβδομαδιαίας διδασκαλίας στα Μου¬ 
σικά Γυμνάσια. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 


Ατομικά μουσικά μαθήματα 
Χορωδία 

Σύγχρονη Μουσική Τεχνολογία 
Εργαστήρι των τεχνών του λόγου 
Πολύτεχνη έκφραση · 


1 1 

3 3 


2 2 

4 2 


Έχοντας υπόψη: 

1. Τις διατάξεις των άρθρων 1 και 3 της κοινής απόφασης του Πρω¬ 
θυπουργού και του Υπουργού Εθνικής Παιδείας και θρησκευμάτων Η/ 
186/11.1.89 (ΦΕΚ 12/Β) «Ανάθεση αρμοδιοτήτων Υπουργού Εθνι¬ 
κής Παιδείας και Θρησκευμάτων στους· Υφυπουργούς Εθνικής Παι¬ 
δείας και Θρησκευμάτων Ν. Λεβογιάννη και Φιλ. Πετσάλνικο». 

2. Την αριθμ. 3345/2.9.88 (ΦΕΚ 649 Τ.Β77.9.88) Υπουργική 

απόφαση που αφορά την ίδρυση και λειτουργία μουσικών σχολείων 

όπως αυτή κυρώθηκε με το νόμο 1834/88. 

3. Τις προτάσεις της ομάδας εργασίας που συγκροτήθηκε με την Γ2/ 

15.11.89 Υπουργική απόφαση για να μελετήσει αναλυτικά προγράμ¬ 
ματα των ειδικών μαθημάτων του Μουσικού Γυμνασίου, αποφασί¬ 
ζουμε: 

Τα διδασκόμενα μαθήματα και οι ώρες της εβδομαδιαίας διδασκα¬ 
λίας τους στα μουσικά γυμνάσια ορίζονται ως εξής: 

Τ Α Ε Ε I Σ 


ΜΑΘΗΜΑΤΑ 

Α' 

Β' 

ΓΕΝΙΚΗΣ ΠΑΙΔΕΙΑΣ 

Ώρες/Εβδο¬ 

μάδα 

Ώρες/Εβδο¬ 

μάδα 

Θρησκευτικά 

1 

1 

Αρχαία Ελληνική Γραμματεία 

4 

4 

Νεοελληνική Γλώσσα και Γραμματεία 

4 

3 

Ιστορία 

2 

2 

Αγγλικά 

3 

3 

Γαλλικά ή Γερμοινικά 

2 

2 

Μαθηματικά 

4 

4 

Γ εωγραφία 

2/- 

V- 

Βοτανική - Ζωολογία 

-/2 

- 

Ιστορία της Τέχνης 

2 

2 

Καλλιτεχνικά 

2 

2 

Φυσική 

- 

2 

Χημεία 

- 

1 

Φυσική Αγωγή 

2 

2 

Ανθρωπολογία 

- 

-/2 

Σύνολο 

28 

30 

Μουσικής Παιδείας 

Ώρες/Εβδο¬ 

Ώρες/Εβδο¬ 


μάδα 

μάδα 

Γενική Μουσική 

2 

3 

Ελληνική Παραδοσιακή Μουσική 

4 

4 

Υμνογραφία 

1 

1 


Σύνολο 17 16 


ΓΕΝΙΚΟ ΣΥΝΟΛΟ 45 46 

Εξαιρετικά και μόνο για το σχολικό έτος 1988-89 στην Α' τάξη του 
Μουσικού Γυμνασίου Παλλήνης τα μαθήματα Σύγχρονη Μουσική Τεχνολο¬ 
γία και θρησκευτικά διδάσκονται από 2 ώρες την εβδομάδα το καθένα, ενώ 
6ε διδάσκεται το μάθημα της Υμνογραφίας. 

Από το σχολικό έτος 1989-90 διατίθενται πρόσθετα στο ωρολόγιο πρό¬ 
γραμμα της Α' και της Β' τάξης δύο ώρες την εβδομάδα για την πραγματο¬ 
ποίηση μουσικών εκδηλώσεων (συναυλιών κ.λπ.) και τρεις ώρες για απο¬ 
γευματινή μελέτη. > 

Ο σκοπός και η διδακτέα ύλη των διδασκομένων μαθημάτων στην Α' και 
Β' τάξη των μουσικών γυμνασίων ορίζονται αναλυτικά ως εξής: 

Για τα μαθήματα γενικής παιδείας εφαρμόζονται τα οικεία αναλυτικά 
προγράμματα των Α' και Β' τάξεων του ημερήσιου γυμνασίου εκτός του μα¬ 
θήματος της Γερμανικής Γλώσσας για το οποίο ισχύει το αναλυτικό πρό¬ 
γραμμα της Α' τάξης του κλασικού λυκείου και της Ιστορίας της Τέχνης για 
την οποία εφαρμόζεται το αναλυτικό πρόγραμμα όπως αυτό ορίζεται από 
αυτή την απόφαση. 

Για τα μαθήματα μουσικής παιδείας το αναλυτικό πρόγραμμα καθορίζε¬ 
ται κατά μάθημα ως εξής: 

1. Γενική Μουσική 

Τάξη Α' ώρες 2 

Σκοπός 

Στόχος της διδασκαλίας του μαθήματος είναι η εισαγωγή των παιδιών 
στον κόσμο της μουσικής και η ανάπτυξη (με θεωρητική ανάλυση, πρακτική 
άσκηση και ακουστικά παραδείγματα) των βασικών εννοιών και της θεω¬ 
ρίας της μουσικής. 

Το μάθημα της μουσικής δεν αποβλέπει στη δημιουργία επαγγελματιών, 
αλλά στην καλλιέργεια και ευαισθητοποίηση του νέου ανθρώπου άτο χώρο 
της μουσικής και στον εφοδιασμό του με τα μέσα που θα τον βοηθήσουν να 
την κατανοεί και να εκφράζεται μέσα απ’ αυτή και μ’ αυτή. 

Διδακτέα ύλη (Α’ τάξης) 

Εισαγωγή στη μουσική. Θεωρία της μουσικής. Γενικές έννοιες. 

1. Η τέχνη της μουσικής και η θέση της ανάμεσα στις αξίες του πολιτι¬ 
σμού. 

2. Ο ήχος και οι ιδιότητές του. Ήχος (ακοή, ύψος, ένταση, χροιά, διάρ¬ 
κεια, έκφραση, το φαινόμενο της συνήχησης). 

3. Πως η τέχνη της μουσικής αξιοποιεί τις ιδιότητες του ήχου (μελωδία, 
δυναμική, ηχόχρωμα, ρυθμός, έκφραση, ετεροφωνία, πολυφωνία, αρμο¬ 
νία). 

4. Ιστορικές και γεωγραφικές διαφοροποιήσεις της μουσικής έκφρασης. 

5. Άλλες ιδιότητες του ήχου και της μουσικής. 

6. Το πρόβλημα ορισμού της μουσικής. 

7. Βασικές έννοιες της μουσικής μορφολογίας και δομής. 

Μέλος - μελωδία, συχνότητα ΗΕΚΤΖ, ακουστική περιοχή, υπόηψοι, 
υπέρηχοι, η οκτάβα και οι υποδιαιρέσεις της, ημιτόνιο - τόνος, συγκερα- 
σμένο σύστημα, σχετική και απόλυτη ακοή. 

Μουσική σημειογραφία. Ονοματοθεσία φθόγγων, το πεντάγραμμο, τα 
κλειδιά, θέσεις φθογγοσήμων, η χειρονομική στο σχετικό Σ.5.Σ., σύστημα, 
συμβολισμός των φθόγγων στο χώρο, ασκήσεις. 

Ρυθμός, διάρκειες φθόγγων, αξίες, σχήματα φθογγοσήμων, σχέσεις 
αξιών, ρυθμικά ονόματα κατά το σχετικό Σ.5.Σ. σύστημα, παύσεις, ασκή¬ 
σεις. 

Ο ρυθμός στην τέχνη - απόπειρα ορισμού. 

Το μέτρο - ποιητικά μέτρα, μουσικά μέτρα, ελλιπές μέτρο, συγκοπή - 
αντιχρονισμός, ρυθμική αγωγή, ειδικές παρατηρήσεις για το ρυθμό στη 
μουσική. 

Σημεία επαναλήψεων - παραπομπές, «τυπικές κινήσεις» μέτρησης, 
ασκήσεις, σύζευξη διάρκειας - παρεστιγμένα φθογγόσημα και αντίστοιχες 
παύσεις τους. 

Βασικές χρονικές αξίες και τα «ρυθμικά» ονόματα τους κατά το σχετικό 

Σ.5.Σ. σύστημα, ασκήσεις, συνδυασμός ρυθμικών αξιών και ονομάτων 
φθόγγων, ασκήσεις. 

Δυναμική - επίπεδα εντάσεων (δυναμικοί χρωματισμοί) ασκήσεις - πί¬ 
νακες. 

Η ένταση και οι προσδιορισμοί της - σχέση έντασης και «ποιότητας». 
Έκφραση - άρθρωση. Εκφραστικοί χρωματισμοί, πίνακες - ασκήσεις. 
Όροι που επηρεάζουν τη ρυθμική αγωγή - λέξεις που μπαίνουν πριν ή 
και μετά τους όρους της ρυθμικής αγωγής, ασκήσεις. 

Κλίμακες (σκάλες) - μείζσνες και ελασσόνες τρόποι στην ευρωπαϊκή 
μουσική, μείζσνες και ελασσόνες κλίμακες - μείζονες κλίμακες - πίνακες, 
αλλοιώσεις, ασκήσεις, ελληνικό και διεθνές σύστημα ονομασίας των φθόγ¬ 
γων - «χειρονομική» στο Σ.8.Σ. σύστημα. Διαστήματα - μορφές διαστημά¬ 
των - διατονικές, χρωματικές και εναρμόνιες διαδοχές φθόγγων, ασκήσεις, 
κατηγορίες διαστημάτων, ο «αριθμός» των διαστημάτων, ασκήσεις, το εί¬ 
δος των διαστημάτων (μικρά, μεγάλα, ηυξημένα, ηλαττωμένα, καθαρά). 
Ελάσσσνες κλίμακες, «φυσική - πρότυπη» ελάσσων κλίμακα του λα, ασκή¬ 
σεις, μείζονες και ελασσόνες κλίμακες με αλλοιώσεις, μείζονες κλίμακες με 
διέσεις, μείζονες κλίμακες με υφέσεις, ελασσόνες κλίμακες με διέσεις, ελάσ- 
σονες κλίμακες με υφέσεις, η μέθοδος του «κινητού ντο» ομώνυμες και σχε¬ 
τικές κλίμακες. Ανάδρομες τροχιές των κλιμάκων - αναγνώριση κλιμάκων 
και οπλισμών, ασκήσεις. 

Ηχόχρωμα, παράγοντες διαμόρφωσης του ηχοχρώματος, μουσικά όρ¬ 
γανα είδη (αερόφωνα, μεμβρανόφωνα, χορδόφωνα, ιδιόφωνα), οργανικά 
και φωνητικά σύνολα - νέες προοπτικές μουσικής δημιουργίας. Δυτική 
συμφωνική ορχήστρα - έγχορδα, πνευστά, κρουστά της ορχήστρας, διά¬ 
ταξη των οργάνων και των φωνών σε μια συμφωνική ορχήστρα και χορω¬ 
δία - πληκτροφόρα όργανα, νυκτά, έγχορδα. Ή ανθρώπινη φωνή. 

Συνήχηση. Ετεροφωνία, πολυφωνία, ομοφωνία, τονικότητα - πολυτονι- 
κότητα - ατονικότητα, στοιχεία αρμονίας - τρίφωνες συγχορδίες, απλές 
συγχορδίες, ασκήσεις, πίνακες, μεταφορά (ΤΗΑΝ8ΡΟΚΤΟ), τρόποι ανά¬ 
γνωσης ενός μουσικού κειμένου, ασκήσεις. 

Για τη διδασκαλία αυτού του αναλυτικού προγράμματος θα χρησιμοποι¬ 
ηθούν οι ασκήσεις, οι πίνακες, τα μουσικά παιγνίδια, τα τραγούδια του βι¬ 
βλίου της Α' Γυμνασίου, οι έξι κασέτες που το συνοδεύουν και φυσικά ασκή¬ 
σεις, τραγούδια που θα χρησιμοποιηθούν στα μαθήματα εφαρμογών, στα 
μουσικοπαιδαγωγικά συστήματα, στη χορωδία, στο πιάνο κ.λπ. 

Τάξη Β' 3 ώρες 
Σκοπός 

Σκοπός του μαθήματος της Μουσικής είναι να καλλιεργήσει το μουσικό 
αισθητήριο των μαθητών και γενικότερα να συντελέσει στην πνευματική και 
ψυχική τους ανάπτυξη με τη σωστή φωνητική εξάσκηση, την ακρόαση και 
εξοικείωση με την καλή μουσική, ιδιαίτερα με τη γνήσια παραδοσιακή και 
σύγχρονη ελληνική και με την απόκτηση στοιχειωδών θεωρητικών και 
ιστορικών γνώσεων βασισμένων στην πράξη και σε ακουστικές εμπειρίες. 

Ειδικότερα επιδιώκεται η γνωριμία των μουσικών πολιτισμών, εξωευ- 
ρωπαΐκών, ευρωπαϊκών και ιδιαίτερα του ελληνικού μουσικού πολιτισμού 
με όχημα την ιστορία της μουσικής, ιδωμένη διαχρονικά και γεωγραφικά. 
Διδακτέα ύλη 

Α. Δύο ώρες: Ιστορία, μορφολογία, οργανογνωσία. 

ΕΙΣΑΓΩΓΗ: ΤΟ ΦΑΙΝΟΜΕΝΟ ΤΗΣ ΜΟΥΣΙΚΗΣ ΕΚΦΡΑΣΗΣ ΣΤΟΝ 
ΑΝΘΡΩΠΙΝΟ ΠΟΛΙΤΙΣΜΟ 
Απαρχές της μουσικής 
Μέσα της μουσικής έκφρασης 
Η χρήση της μουσικής 

Σύγχρονη αντιμετώπιση της πανανθρώπινης μουσικής προσφοράς 
Δρόμοι μέσα από τους οποίους διοχετεύτηκαν οι μουσικές αναζητήσεις. 

Η ΜΟΥΣΙΚΗ ΤΗΣ ΑΠΩ ΑΝΑΤΟΛΗΣ 

(Κίνα, Ιαπωνία, Μογγολία, Βιετνάμ, Βασίλεια Ιμαλαΐων, Ινδοκίνα, Ινδο¬ 
νησία) 

Γενικά χαρακτηριστικά 

Η έντεχνη μουσική της Άπω Ανατολής. Γενικές υποδιαιρέσεις 
. Τα βασίλεια των Ιμαλαΐων 
Θιβέτ 
Ινδονησία 

Χερσόνησος της Ινδοκίνας 
Η ΜΟΥΣΙΚΗ ΤΗΣ ΙΝΔΙΑΣ 

Η ΜΟΥΣΙΚΗ ΤΩΝ ΛΑΩΝ ΤΗΣ ΜΕΣΗΣ ΑΝΑΤΟΛΗΣ 
(Αρχαία Αίγυπτος, λαοί της- Μεσοποταμίας, Ισραήλ) , 

Ταξίδι στο παρελθόν 
Αρχαία Αίγυπτος 

Μεσοποταμία (Σουμέριοι, Ασσύριοι, Χαλδαίοι, Βαβυλώνιοι, Πέρσες) 
Ισραήλ 

Η Αραβική και Ισλαμική μουσική 


Η ΜΟΥΣΙΚΗ ΤΗΣ ΑΦΡΙΚΗΣ 
Η ΜΟΥΣΙΚΗ ΤΗΣ ΑΜΕΡΙΚΗΣ 
Η μουσική των Ινδιάνων 
Ευρωπαϊκές επιδράσεις 
Η αφρικανική συμβολή 
Η ΜΟΥΣΙΚΗ ΤΗΣ ΩΚΕΑΝΙΑΣ 
ΑΥΣΤΡΑΛΙΑ 

Μουσική παράδοση της βόρειας Αυστραλίας 
Μουσική παράδοση της νότιας Αυστραλίας 
ΝΕΑ ΓΟΥΙΝΕΑ - ΠΟΛΥΝΗΣΙΑ - ΝΕΑ ΖΗΛΑΝΔΙΑ 
Η ΜΟΥΣΙΚΗ ΤΗΣ ΑΡΧΑΙΑΣ ΕΛΛΑΔΑΣ 
Προϊστορική Ελλάδα 
Ομηρική εποχή 

Αρχαϊκή εποχή (7ος - 5ος αι. π.Χ.) 

Μουσική και παιδεία 
Αρχαίο δράμα 

Η παρακμή ■> 

Γενική θεώρηση 
Μουσικά όργανα 
Μουσικά συστήματα 
θεωρητικοί της μουσικής 
Η ΜΟΥΣΙΚΗ ΤΗΣ ΡΩΜΗΣ 
Η ΜΟΥΣΙΚΗ ΤΟΥ ΒΥΖΑΝΤΙΟΥ 

Η εκκλησιαστική μουσική των τριών πρώτων αιώνων 
Η προέλευση της εκκλησιαστικής μουσικής 
Η εκκλησιαστική και κοσμική μουσική τον Δ' αιώνα 
Η μουσική του βυζαντινού χώρου από τον Ε' έως τον ΙΑ’ αιώνα 
Ιωάννης ο Δαμασκηνός και η συμβολή του στη διαμόρφωση της εκκλη¬ 
σιαστικής μουσικής. 

Η κοσμική μουσική - το λειτουργικό δράμα στο Βυζάντιο 
Η ΜΟΥΣΙΚΗ ΤΗΣ ΔΥΣΗΣ 
ΛΑΪΚΗ ΜΟΥΣΙΚΗ ΤΗΣ ΕΥΡΩΠΗΣ 
Χώρες της Μεσογείου 
Ηπειρωτική Ευρώπη 
Περιοχή του Ατλαντικού 

Η ΕΞΕΛΙΞΗ ΤΗΣ ΔΥΤΙΚΗΣ ΜΟΥΣΙΚΗΣ ΑΠΟ ΤΙΣ ΑΡΧΕΣ ΤΗΣ Α’ 
ΧΙΛΙΕΤΙΑΣ μ.Χ. 

Η εκκλησιαστική μουσική στη Δύση 

Η μουσική της ρωμαιοκαθολικής εκκλησίας μέχρι τον 7ο αιώνα 
Αμβροσιανό μέλος 
Γρηγοριανό μέλος 

ΤΟ ΞΕΚΙΝΗΜΑ ΜΙΑΣ ΝΕΑΣ ΜΟΥΣΙΚΗΣ 
Πολυφωνία 

Τα πρώτα συστήματα της πολυφωνίας 
«ΑΚ5 ΑΝΤΙ<2υΑ» - Σχολή της Παναγίας των Παρισίων 
ΤΑ ΜΟΥΣΙΚΑ ΟΡΓΑΝΑ ΣΤΗΝ ΕΥΡΩΠΗ ΩΣ ΤΟΝ 18ο ΑΙΩΝΑ 
ΛΕΙΤΟΥΡΓΙΚΟ ΔΡΑΜΑ - ΤΡΟΒΑΔΟΥΡΟΙ - ΤΡΟΥΒΕΡΟΙ 
Τα μουσικά όργανα στην Ευρώπη ως το 18ο αι. 

Λειτουργικό δράμα 
Τροβαδούροι - Τρουβέροι 
Ερωτοτραγουδιστές - Αρχιτραγουδιστές 
Η μορφή των τραγουδιών 
ΝΕΑ ΤΕΧΝΗ «ΑΚ8 ΝΟνΑ» 

15ος ΑΙΩΝΑΣ 

Γαλλοφλαμανδική Σχολή - Περίοδος πρώτη 
Γαλλοφλαμανδική Σχολή - Περίοδος δεύτερη 
Μουσική τυπογραφία 

16ος - ΧΡΥΣΟΣ ΑΙΩΝΑΣ ΤΗΣ ΠΟΛΥΦΩΝΙΑΣ 

«Εθνικοί» προσανατολισμοί της μουσικής των ευρωπαϊκών λαών 
Ιταλική Αναγέννηση 

Αναγέννηση στην Ισπανία και Πορτογαλία 
Αναγέννηση στην Αγγλία 
Αναγέννηση στη Γερμανία 
Η ΜΟΥΣΙΚΗ ΜΠΑΡΟΚ (1600-1750) 

, Το Μπαρόκ στην Ιταλία - Η γέννηση της όπερας 
Η ενόργανη μουσική στην Ιταλία 
Η θρησκευτική μουσική στην Ιταλία 
Το Μπαρόκ στην Ισπανία και Πορτογαλία 

Το Μπαρόκ στην Αγγλία 
Το Μπαρόχ στη Γαλλία 
Το Μπαρόχ στη Γερμανία 
Γχέοργχ Φρήντριχ Χαίντελ 
Γιόχαν Σεμπάστιαν Μπαχ 
Β. Μια ώρα 

Σύνδεση βασικών συγχορδών, αναστροφές, συγχορδίες μεθ’ έβδομης 
δευτερεΰουσες συγχορδίες, σταδιακή τους ένταξη στη διαδικασία της εναρ¬ 
μόνισης, δευτερεύουσες συγχορδίες σε αναστροφή, δευτερεΰουσες συγχορ¬ 
δίες μεθ’ έβδομης, συγχορδίες μεθ’ ενάτης, ενδέκατης, δέκατης τρίτης, δια¬ 
βατικοί φθόγγοι, ποικίλματα, καθυστερήσεις, προηγήσεις, κοντινές μετα¬ 
τροπίες, μακρινές μετατροπίες. 

Οι ασκήσεις θα προβλέπουν και αριθμημένο μπάσο αλλά και ανάριθμο, 
μπάσο και μελωδία. 

2. Ελληνική Παραδοσιακή Μουσική 
Κλάδοι 

α. Φωνητική Παραδοσιακή Μουσική 
β. Οργανική Παραδοσιακή Μουσική 
Τάξη Α' ώρες 4 
Σκοπός ,· 

Σκοπός του α' κλάδου είναι να γνωρίσουν οι μαθητές το αντικείμενο, να 
διδαχθούν το σύστημα της παραδοσιακής μουσικής, να γνωρίσουν το ρεπερ¬ 
τόριο και τον πλούτο της παραδοσιακής μουσικής, να ασκηθούν στην εφαρ¬ 
μογή και, τέλος, να διδαχθούν βασικές αρχές έρευνας και διάσωσης της πα¬ 
ραδοσιακής μουσικής. Σκοπός του β' κλάδου είναι 1) η πρακτική υποστή¬ 
ριξη της θεωρητικής γνώσης της παραδοσιακής μουσικής, μέσα από τη 
ιγνωριμία των μαθητών με τις κλίμακες, τις τεχνικές και το ύφος της παρα¬ 
δοσιακής μουσικής, 2) η εκμάθηση του ταμπουρά ως οργάνου αναφοράς 
τόσο για μονόφωνη εκτέλεση κομματιών, όσο και για αρμονική συνοδεία 
και 3) η συμμετοχή των μαθητών σε οργανικά σύνολα παραδοσιακής μουσι¬ 
κής. 

Διδακτέα ύλη 
Α' Κλάδος ώρες 3 

.1. Εισαγωγή στην παραδοσιακή μουσική | 

' Ορισμοί (βασικές έννοιες εθνομουσικολογίας) 

Στοιχεία ιστορίας της ελληνικής παραδοσιακής μουσικής. 

Βασικά στοιχεία εθνολογίας της μουσικής (συγκριτική θεώρηση έντεχνης 

- παραδοσιακής μουσικής και εντοπισμός ιδιαιτεροτήτων της παραδοσιακής 
μουσικής. 

Κατηγορίες παραδοσιακής μελοποιίας (γενικές - ειδικές). 

2. Εισαγωγικά στη μουσική γραφή 

- Στοιχεία θεωρίας των συνόλων/απεικόνιση. 

- Αναπαράσταση - αντιπροσώπευση, /σύμβολο. 

- Κώδικας (άμεσος - έμμεσος). 

- Ο γλωσσικός κώδικας. 

- Η γραφή ως κώδικας. 

- Το μουσικό γεγονός και η αναπαράστασή του. 

- Η μουσική γραφή. / 

>- Το ευρωπαϊκό σύστημα μουσικής γραφής και η συναρτησιακή λογική 
του. 

- Η λογική του βυζαντινού συστήματος μουσικής γραφής. 

- Σύγκριση της μίας με την άλλη γραφή. 

3. Εισαγωγή στη θεωρία της Βυζαντινής μουσικής. 

- Μουσική γραφή. 

- Όλοι οι χαρακτήρες ποσότητας: 

(ίσο, ολίγο, απόστροφος) 

(κεντήματα, πεταστή) 

(κέντημα, πεταστή με ολίγο, ελαφρό) 

(κεντήματα με ολίγο, υπορροή) 

(υψηλή, χαμηλή) 

- διαπλοκές και συνθέσεις των χαρακτήρων ποσότητας 
(μέχρις αναβάσεως και καταβάσεως 7-φωνίας) 

- χρονικοί χαρακτήρες 
(υφέν, κλάσμα, απλή, γοργό) 

- ειδικές μορφές 

(γορτό και απλή, υπορροή με γοργό, υπορροή με γοργό και απλή, συνεχές 
ελαφρό, συνεχές ελαφρό με κλάσμα) 

- οι 4 βασικοί χαρακτήρες ποσότητας 
(βαρεία, ψηφιστό, αντικένωμα, ομαλό) 

(αντικένωμα και/απλή) 

(ποιοτική ενέργεια πεταστής και κεντημάτων) 


Β’ Κλάδος ώρα 1 

- Γνωριμία με το όργανο: 

Ονοματολογία του οργάνου και των μερών του, κατασκευαστικά του ορ¬ 
γάνου, είδη ταμπουράδων, σύντομη ιστορία του οργάνου και της χρήσης 
του στον ελλαδικό και ανατολίτικο χώρο. 

- Πρώτη επαφή με το όργανο, τη χρήση του και τις δυνατότητές του: 
Στήριξη του οργάνου, τρόπος χρήσης της πέννας, τρόπος λειτουργίας του 

αριστερού χεριού, συνδυασμός (πρακτική από μαθητές) δυνατότητες του ορ¬ 
γάνου (μελωδική, αρμονική, ρυθμική συνοδεία - οργανσχρησία σύγχρονα με 
τραγούδι). 

Διαστήματα της παραδοσιακής μουσικής: 

Αντιπαραβολή των κλιμάκων του πλ. Δ' με την ϋΟ ΜΑΟΟΙΟΚΕ, ανα¬ 
γνώριση με το μάτι και το αυτί των τεσσάρων βασικών διαστημάτων των 
διατονικών ήχων. 

- Κλίμακα του Νη 

Γνωριμία των φθόγγων κατά τετράχορδα, διδασκαλία της συνεχούς δα- 
κτυλοθεσίας σε ανάβαση και κατάβαση, μετάβαση σε υπερβατή δακτυλοθε- 
σία. Εφαρμογές σε απλά τραγούδια κλιμακούμενης δυσκολίας. 

- Απλοί ρυθμοί (2-σημοι, 3-σημοι, 4-σημοι). Απλές πεννιές. 

Στοιχεία ρυθμικής ετεροφωνίας (ανάλυση σε πεννιές απλών ρυθμών). 

- Επέκταση της διδασκαλίας σε τραγούδια των πρώτων ήχων από το Πα. 

- Γνωριμία με το σκληρό διάτονο. 

Τάξη Β' 

Σκοπός 

Σκοπός του μαθήματος είναι αυτός που ορίζεται για την Α’ τάξη. 
Διδακτέα ύλη 
Α' Κλάδος ώρες 3. 

Διδάσκεται η ύλη που ορίζεται για την Α' τάξη, συμπληρωμένη με τα 
ακόλουθα: 

- ειδικοί χαρακτήρες ποσότητας, ποιότητας και χρόνου οξεία, στρεπτό, 
τρομικό, γοργό, παρεστιγμένο, δίγοργο, δϊγοργο παρεστιγμένο, τρίγοργο, 
τρίγοργο παρεστιγμένο, αργό, ημιόλιο, τριημίαργο) 

- Ανάλυση της στενογραφικής υποστάσεως των μαρτυριών φθόγγων και 
ήχων. 

Εισαγωγή στην τροπικότητα 

- έννοια του μουσικού τρόπου 

- υπόσταση του βυζαντινού ήχου 

- εισαγωγή στις κατά ήχους μελοποιίες με Πλ. Δ', Α' ήχους και τους του 
σκληρού διτόνου. 

- Διδασκαλία του συστήματος των διατονικών ήχων. 

- Εισαγωγή στην τεχνική της μεταγραφής από βυζαντινή παρασημαντική 
σε πεντάγραμμο. 

- Μελέτη των ισοκρατημάτων και των συστημάτων οργανικής συνοδείας 
των μελωδιών της παραδοσιακής μουσικής. 

Β’ Κλάδος ώρα 1 

- Συνέχεια των ασκήσεων με διαστήματα 

- Γυμνάσματα και τραγούδια με γοργό 

- Κλίμακες του μαλακού και του σκληρού διατόνου με σχετικά παραδείγ¬ 
ματα 

- Ρυθμοί 4-σημοι και 3-σημοι σε διάφορες ποικιλίες παράλληλα με την ει¬ 
σαγωγή στους αντίστοιχους χορούς. Απλή ρυθμική ανάλυση με πενιές 

- Εισαγωγή σε απλά, ποικίλματα των μελωδιών 

- Εισαγωγή στη τεχνική του αντίχειρα και του ίσου 

- Εισαγωγή στην αρμονική συνοδεία με ταμπουρά 

3. Ατομικά μουσικά μαθήματα (1 ώρα) 

Τάξεις Α’ και Β' 

Σκοπός 

Σκοπός του μαθήματος είναι να ασκηθεί ο μαθητής στο πιάνο και σε πα¬ 
ραδοσιακά όργανα που θα τα χρησιμοποιήσει στη συνέχεα των μουσικών 
σπουδών του. 

Διδακτέα ύλη 

Η διδακτέα ύλη προσαρμιόζεται στις ανάγκες και ικανότητες του κάθε 
μαθητή ατομικά. 

4. Χορωδία 
Τάξη Α' ώρες 3 
Σκοπός 

' Το μάθημα της χορωδίας σκοπό έχει α) να καλλιεργήσει τη φωνή των 
μαθητών, β) να διδάξει σ’ αυτούς τήν τεχνική της φωνητικής αγωγής, γ) να 
τους γνωρίσει τις ερμηνευτικές αντιλήψεις από εποχή σε εποχή και από συν¬ 
θέτη σε συνθέτη, δ) να κάνει γνωστές στους μαθητές τις αντιλήψεις εναρμό¬ 
νισης μιας μελωδίας και να δώσει σ’ αυτούς την ευκαιρία να δοκιμάσουν και 

οι ίδιοι τέτοιες εναρμονίσεις ε) να βοηθήσει τα παιδιά να κατανοήσουν τη 
θέση της χορωδίας μέσα σε ένα συμφωνικό έργο. 

Διδακτέα ύλη 

Χορωδιακά τραγούδια δίφωνα και τρίφωνα από το παραδεδεγμένο χο¬ 
ρωδιακό ρεπερτόριο από το Μεσαίωνα και την Αναγέννηση ως το Μπαρόκ, 
τον Κλασσικισμό, το ρομαντισμό, τις εθνικές Σχολές, τα κινήματα του 20ου 
αιώνα και ώς την Ελληνική Χορωδιακή Μουσική. 

Παράλληλα το πρόγραμμα της χορωδίας παρακολουθεί τις ανάγκες του 
σχολείου στη διοργάνωση σχολικών γιορτών ή άλλων μουσικών εκδηλώ¬ 
σεων που αποφασίζουν οι μαθητές και οι καθηγητές. 

Τάξη Β’ ώρες 3. 

Σκοπός 

Σκοπός του μαθήματος είναι αυτός που διατυπώνεται για την Α’ τάξη. 
Διδακτέα ύλη 

Η ύλη της Α' τάξης με επέκταση σε έργα χορωδιακά με μικρά ορχη- 
στρικά σύνολα και με σολίστες. 

5. Σύγχρονη μουσική τεχνολογία 
Τάξη Α' (ώρες 2) 

Σκοπός 

Σκοπός του μαθήματος είναι η εξοικείωση των μαθητών με τα μέσα της 
σύγχρονης τεχνολογίας και τη χρήση τους και η απόκτηση σχετικών γνώ¬ 
σεων, βασικών για τη δημιουργική αξιοποίησή τους στο χώρο της Μουσι- 
κής. 

Διδακτέα ύλη 

Γενική εισαγωγή, Έννοια της πληροφορίας 
Εισαγωγή στην ακουστική 
• Εισαγωγή στο ηχόχρωμα 
Ηχόχρωμα και μουσική 
Χρήση ψηφιακών τεχνικών 
Εισαγωγή στη χρήση μικτών μορφών 
Σύνθεση ηχητικών και μουσικών μορφωμάτων 
Ασκήσεις - Τεστ 

6. Ιστορία της τέχνης 
Τάξη Α' ώρες 2 
Σκοπός 

Σκοπός του μαθήματος είναι α) Η γνωριμία των μαθητών με τους πιο 
σημαντικούς σταθμούς της ιστορικής διαδρομής της τέχνης με ιδιαίτερη 
αναφορά στις εκφράσεις της ελληνικής τέχνης, β) η εισαγωγή των μαθητών 
σε βασικές έννοιες και μορφές της τέχνης και γ) η άσκηση των μαθητών 
στην «ανάγνωση» των καλλιτεχνικών έργων σε σχέση με τον άνθρωπο, την 
κοινωνία και την εποχή τους. 

Διδακτέα ύλη 

Εισαγωγή στις έννοιες της τέχνης και του ωραίου σε σχέση με τον άν¬ 
θρωπο και την κοινωνία. Χαρακτηριστικά της καλλιτεχνικής δημιουρ- 
γίας. 

Είδη τεχνών: Υλικά και μορφές. Αφετηρία και λειτουργία: Μαγική επι¬ 
κοινωνία με τη φύση - Θρησκευτική επικοινωνία με το θεό - Ανθρώπινη επι¬ 
κοινωνία - Γνώση ή ικανότητα - Πολιτισμικό προϊόν - Προσωπική έκφραση. 

Η τέχνη των σπηλαίων. Η οργάνωση των μορφών στους πρωτόγονους 
πολιτισμούς και στην παιδική ηλικία. 

Ελληνική τέχνη: Πολιτισμός του Αιγαίου και σχέση με πολιτισμούς της 
εγγύς Ανατολής. Μινωϊκός, Μυκηναϊκός, Κυκλαδικός, Γεωμετρική τέχνη, 
αρχαϊκή, κλασική, ελληνιστική, ελληνορωμαϊκή - Επιλογή των πιο χαρα¬ 
κτηριστικών ειδών τέχνης. (Αρχιτεκτονική, γλυπτική, ζωγραφική) και των 
πιο αντιπροσωπευτικών έργων. Τέλος θα διατεθούν 3-4 διδακτικές ώρες 
για την αρχαία ελληνική μουσική. 

Τάξη Β’ ώρες 2 
Σκοπός 

Σκοπός του μαθήματος είναι αυτός που διατυπώνεται για την Α' τάξη. 
Διδακτέα ύλη. 

Η τέχνη στους Νέους χρόνους. Βυζάντιο. Ευρώπη. Ο χαρακτήρας τα 
είδη και οι μορφές της μεσαιωνικής τέχνης. Αναγέννηση - Μπαρόκ - Μανιε¬ 
ρισμός - Ροκοκό - Κλασικισμός - Ρομαντισμός. 

Τα ρεύματα εξετάζονται τόσο στην Ευρωπαϊκή όσο και στην ελληνική έκ¬ 
φρασή τους. 

Διατίθεται χρόνος για την εξέταση της ελληνικής λαϊκής τέχνης. 

7. Εργαστήρι των τεχνών του λόγου 
Τάξη Α' ώρες 2. 

Σκοπός 

Σκοπός του μαθήματος είναι η ευαισθητοποίηση των μαθητών στο λόγο 
στην κίνηση και γενικότερα στη θεατρική πράξη μέσα από τη θεωρία (γνω¬ 
στικός τομέας) και την άσκηση (εφαρμογικός τομέας). 

Διδακτέα ύλη 
Θεωρητικά 

I. Εισαγωγή στην κίνηση και στο λόγο γενικότερη εισαγωγή στο θέατρο. 


II. Αρχαίο Ελληνικό δράμα (κωμωδία 1 - τραγωδία) - Στοιχεία, θεατρι¬ 
κός χώρος - ανάλυσή του. 

Εφαρμογές ' I 

I. Κίνηση - Ρυθμός | 

α. Ασκήσεις αναπνοής (διαφραγματικές) 
β. Χαλάρωση, < 

γ. Ρυθμική κίνηση. 

II. Αυτοσχεδιασμός 

α. Απλή θεματογραφία (Επαγγέλματα, απλές μιμήσεις χωρίς λόγο). 

III. Υποκριτική 

α. Ανάγνωση κειμένων (από απλά κείμενα σε δυσκολότερα) 
β. Απαγγελία ποιημάτων (απλά, δυσκολότερα) 

Τάξη Β' ώρες 2 
Σκοπός 

Σκοπός του μαθήματος είναι αυτός που διατυπώνεται για την Α' τάξη. 

Διδακτέα ύλη 

θεωρητικά 

I. Ρωμαϊκό θέατρο (Πλαύτος - Τερέντιος) - Στοιχεία 

II. Βυζαντινό θέατρο (εκκλησιαστικό δράμα). Πιθανό έργο «Ο Χριστός 
πάσχων». 

III. Κρητικό θέατρο (Β. Κορνάρος - Ερωτόκριτος/Χορτάτζης - Ερω- 
φίλη) 

IV. Μετεπαναστατικό θέατρο στην Ελλάδα (Γλωσσική προσέγγιση) 

V. Νεοελληνικό θέατρο 

α. Τέλος 19ου αρχές του 20ού αιώνα, 
β. Σύγχρονο θέατρο. 

VI. Ελισσαβετιανό θέατρο (Σαίξπηρ - Μ. Τζόνσον) 

VII. Κομμέντια ντελ άρτε (Γκολντόνι) 

VIII. Γαλλικό θέατρο (Μολλιέρος) 

ΙΙΧ. Σύγχρονο θέατρο (Ίψεν - Μπρεχτ - Ουίλλιαμς - Μύλερ) 
Εφαρμογές 

I. Δεδομένη θεματογραφία (που θα προετοιμάζεται στο σπίτι) ατομική - 
ομαδική. 

Τα θέματα θα είναι περισσότερο θέματα καταστάσεων, όπως μιμητική 
περιγραφή γεγονότων. 

II. Απαγγελία δημοτικών τραγουδιών (Συλλογή Ν. Πολίτη). 

III. Διάλογοι 

IV. Μονόπρακτο 

V. Παράσταση ολοκληρωμένη 

8. Πολύτεχνη Έκφραση 
Τάξη Α' ώρες 4 

Σκοπός 

Σκοπός του μαθήματος είναι η συνολική ανάπτυξη όλων των δυνατοτή¬ 
των, σωματικών, πνευματικών, ψυχικών, του παιδιού, μέσα από μια μουσι- 
κοκινητική αγωγή που βασίζεται κυρίως στο συλλογικό αυτοσχεδιασμό. 
Διδακτέα ύλη 

Το μάθημα βασίζεται στις αρχές διάφορων μουσικοπαιδαγωγικών συ¬ 
στημάτων (ΟΚΕΤ, ΚΟΟΑΓ,Υ, ΜΑΚΤΕΝΟΤ κ.λπ.) και η μέθοδος διδασκα¬ 
λίας προσαρμόζεται ανάλογα με τις δυνατότητες και τις ανάγκες των μαθη¬ 
τών. 

Ενδεικτικά αναφέρεται οτι οι ασκήσεις μπορούν να χωριστούν σε σχέση 
με 1) το χρόνο. 2) το χώρο 3) την ένταση 4) τη μορφή (μορφές λόγου/ 
μορφές μουσικής) 5) την αναπνοή 6) τις αισθήσεις γενικότερα. (Τα στοιχεία 
αυτά που διαφοροποιούν τις ασκήσεις, στην πράξη συμπλέκονται, συνδέο¬ 
νται και αλληλοουμπληρώνονται). 

Το μάθημα αυτό μπορεί να καταλήξει στην προετοιμασία και παρουσίαση 
από τους μαθητές πολύτεχνων έργων στα πλαίσια της εφαρμογής των γνώ¬ 
σεων που έχουν αποκτηθεί. 

Τάξη Β' 2 ώρες 
Σκοπός 

Σκοπός του μαθήματος είναι αυτός που ορίζεται για την Α’ τάξη. 
Διδακτέα ύλη 

Οι ίδιες ασκήσεις που προβλέπονται για την Α' τάξη αλλά σε έργα πιο δύ¬ 
σκολα και σύνθετα. 

Ασκήσεις που δίνουν μεγαλύτερη έμφαση στην κίνηση και στην εκφρα¬ 
στική του σώματος. Άσκηση της φαντασίας. 

Προετοιμασία και παρουσίαση από τους μαθητές μικρών απλών χορο¬ 
γραφιών πάνω σε μουςικά κομμάτια. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 30 ΜαΤου 1989 

0 ΥΦΥΠΟΥΡΓΟΣ 

ΝΙΚΟΣ ΛΕΒΟΓΙΑΝΝΗΣ 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




